**Csökmő Nagyközség Önkormányzata Képviselő-testületének**

**7/2019. (IX.24.) önkormányzati rendelete**

**a szociális célú tűzifa támogatás helyi szabályairól**

Csökmő Nagyközség Önkormányzata Képviselő-testülete az Alaptörvény 32. cikk (2) bekezdése és a szociális igazgatásról és szociális ellátásokról szóló 1993. évi III. törvény 2. §-ban kapott felhatalmazás, valamint a 47. § (3) bekezdésében foglaltak alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8.a. pontjában meghatározott feladatkörében eljárva a következőket rendeli el:

1. §

(1) E rendelet célja, hogy Csökmő Nagyközség Önkormányzata (továbbiakban: Önkormányzat) által a szociális célú tűzifa támogatás helyi szabályait megállapítsa.

(2) Az Önkormányzat Képviselő-testülete a szociálisan rászorulók részére a 2019/2020-as téli fűtési idényben a téli fűtéshez természetbeni ellátás formájában tűzifát biztosít 261 m3 összmennyiségben.

2. §

1. E rendelet hatálya az Önkormányzat közigazgatási területére terjed ki.
2. E rendelet személyi hatálya az Önkormányzat közigazgatási területén élő, a szociális igazgatásról és szociális ellátásokról szóló 1993. évi III. törvény (továbbiakban: Szt.) 3.§ (1)–(3) bekezdésében meghatározott személyekre terjed ki.

3. §

1. A szociális ellátásra jogosultat érintő jog és kötelezettség megállapítására, továbbá a hatósági ellenőrzésre (továbbiakban: szociális igazgatási eljárás) az általános közigazgatási rendtartásról szóló 2016. évi CL. törvény (továbbiakban: Ákr.), illetve az Szt. rendelkezéseit az e rendeletben meghatározottak szerint kell alkalmazni.
2. A szociális célú tűzifa támogatás (továbbiakban: támogatás) megállapítása iránti eljárás jelen rendelet 1. számú melléklete szerinti kérelemre indul.
3. A kérelmet 2019. október 29. napjától 2019. november 14. napjáig lehet benyújtani a Csökmői Polgármesteri Hivatalban ügyfélfogadási időben.
4. A kérelmező köteles a kérelem benyújtásához szükséges igazolásokat a kérelméhez csatolni. Nem kell igazolni a 4.§ (1) bekezdés a.) b.) c.) és d.) pontjában foglaltak fennállását, mivel arról a Hivatal saját, illetve az országos szociális nyilvántartásból győződik meg.
5. A kérelmező a kérelemben írásbeli hozzájárulását adja ahhoz, hogy a helyi adóhatóság és a Nemzeti Adó- és Vámhivatal Hajdú-Bihar Megyei Adóigazgatósága a Polgármesteri Hivatalt a család jövedelmi viszonyairól informálhatja. A Polgármesteri Hivatal az adatokat köteles bizalmasan kezelni és azokat kizárólag a felhatalmazásnak megfelelő célra felhasználni.

4. §

1. Tűzifa támogatás nyújtható annak a csökmői lakcímmel rendelkező, a nagyközségben életvitelszerűen élő lakosnak (továbbiakban: kérelmező), aki a kérelem benyújtásakor

a.) az Szt. szerinti aa.) aktív korúk ellátásában, vagy

ab.) időskorúak járadékában vagy

ac.) települési támogatásban

részesül,

b.) a gyermekek védelméről és gyámügyi igazgatásról szóló 1997. évi XXXI. törvényben

szabályozott halmozottan hátrányos helyzetű gyermeket nevelő családban él,

c.) fogyatékossági támogatásban részesül,

d.) három vagy több gyermeket nevel,

e.) rokkantsági, vagy rehabilitációs ellátásban részesül.

1. A támogatás csak annak a kérelmezőnek nyújtható, aki az általa lakott ingatlan fűtését vegyes tüzeléssel oldja meg.
2. A tűzifa támogatás háztartásonként csak egy jogosultnak állapítható meg. Amennyiben egy háztartásból több kérelem érkezik, az elbírálás a kérelmek beérkezésének sorrendjében történik.
3. A jogosultság ellenőrzésére az eljárás során környezettanulmány végezhető.
4. A jogosultság megállapítása az 1. §-ban meghatározott, rendelkezésre álló összmennyiségen belül történik.

5. §

1. A 4. § szerinti támogatás megállapításáról a polgármester dönt átruházott hatáskörben a kérelem benyújtására nyitva álló határidő utolsó napját követő 8 napon belül.
2. A támogatás mennyisége legfeljebb 5 m3 tűzifa háztartásonként, az Önkormányzat részére megállapított összmennyiség erejéig.
3. A tűzifa átvételét a jogosult a rendelet 2. számú melléklete szerinti átvételi elismervény aláírásával igazolja.

6. §

Amennyiben a kérelmező a támogatásként kiszállított tűzifa egy részét, vagy egészét eladja, a támogatásként megállapított tűzifamennyiség árát és a kiszállított mennyiségre jutó szállítási költséget egy összegben köteles visszafizetni az Önkormányzatnak az erre kötelezést tartalmazó határozat jogerőre emelkedését követő három napon belül.

7. §

Jelen rendelet 2019. október 1. napján lép hatályba, és 2020. február 17-én hatályát veszti.

Nagy Tibor Fülöpné dr. Kerti Judit

polgármester jegyző

|  |
| --- |
| **Záradék:**  **A kihirdetés időpontja: 2019.szeptember 24.**  **Fülöpné dr. Kerti Judit**  **jegyző** |

**7/2019. (IX.24.) rendelet 1. számú melléklete:**

**KÉRELEM**

**szociális célú tűzifa igényléshez**

*a)* neve (születési név is): ........................................................................................................................

*b)* anyja neve: .............................................................................................................................................

*c)* születési helye, ideje: ...........................................................................................................................

*d)* lakcíme: ..................................................................................................................................................

*e.)* TAJ szám: .............................................................................................................................................

kérem, hogy részemre Csökmő Nagyközség Önkormányzata Képviselő-testületének a szociális célú tűzifa támogatás helyi szabályairól szóló 7/2019. (IX.24.) rendelete alapján szíveskedjenek természetbeni juttatásként tűzifát biztosítani.

**A szociális célú tűzifa támogatásra jogosult vagyok a rendelet alapján, mert az alábbi szociális ellátásban részesülök:[[1]](#footnote-1)**

a.) a szociális igazgatásról és szociális ellátásokról szóló 1993. évi III. törvény (továbbiakban:

Szt.) szerinti aa.) aktív korúak ellátásában,

ab.) időskorúak járadékában,

ac.) települési támogatásban részesülök,

b.) a gyermekek védelméről és gyámügyi igazgatásról szóló 1997. évi XXXI. törvényben

szabályozott halmozottan hátrányos helyzetű gyermeket nevelő családban élek

c.) fogyatékossági támogatásra vagyok jogosult,

d.) három vagy több gyermeket nevelek[[2]](#footnote-2), gyermekeim adatai:

Név.:…………………………szül. idő……………………….an.:………………………..

Név.:…………………………szül. idő……………………….an.:………………………..

Név.:…………………………szül. idő……………………….an.:………………………..

Név.:…………………………szül. idő……………………….an.:………………………..

e) rokkantsági vagy rehabilitációs ellátásban részesülök.

**Nyilatkozom, hogy háztartásomban vegyes tüzelési módot alkalmazok.**

**Büntetőjogi felelősségem tudatában kijelentem, hogy az adatok a valóságnak megfelelnek.**

Tudomásul veszem, hogy a jogosultság ellenőrzésére az eljárás során környezettanulmány végezhető.

Tudomásul veszem, hogy amennyiben a támogatásként kiszállított tűzifa egy részét vagy egészét eladom, a támogatásként megállapított tűzifamennyiség árát és a kiszállított mennyiségre jutó szállítási költséget egy összegben köteles vagyok visszafizetni az Önkormányzatnak, az erre kötelezést tartalmazó határozat jogerőre emelkedését követő három napon belül.

Hozzájárulásomat adom ahhoz, hogy a helyi adóhatóság és a Nemzeti Adó- és Vámhivatal Hajdú-Bihar Megyei Adóigazgatósága a Polgármesteri Hivatalt a család jövedelmi viszonyairól informálhatja. A Polgármesteri Hivatal az adatokat köteles bizalmasan kezelni és azokat kizárólag a felhatalmazásnak megfelelő célra felhasználni.

**Csökmő**, 2019. év ……………… hó …. ....nap

……………………………….

kérelmező

**7/2019. (IX.24.) rendelet 2. számú melléklete:**

**Átvételi elismervény**

***szociális célú tűzifa átvételéről***

**…………………………………(név)** (szül.:………….….., an.: ……..……..) **4145 Csökmő, …….…….(utca)……** szám alatti lakos elismerem, hogy háztartásom részére Csökmő Nagyközség Önkormányzata Képviselő-testületének a szociális célú tűzifa támogatás helyi szabályairól szóló 7/2019. (IX.24.) számú önkormányzati rendelete alapján természetbeni juttatásként biztosított **….m3 (azaz ……..köbméter)** tűzifát a mai napon átvettem.

Csökmő, 201… ……..……….

**……………………….**  **kérelmező**

1. A megfelelő aláhúzandó és kitöltendő, amennyiben több ellátásban is részesül, úgy mindegyik aláhúzandó és kitöltendő. [↑](#footnote-ref-1)
2. Amennyiben a családi pótlék igénylésekor nem kérelmezte, ezért a családi pótlék megállapításnál nem került figyelembe vételre az a vér szerinti, örökbe fogadott vagy nevelt gyermek, aki az ügyfél háztartásában él, és aki köznevelési intézmény tanulója vagy felsőoktatási intézményben, első felsőfokú szakképzésben, első alapképzésben, első mesterképzésben vagy első egységes osztatlan képzésben részt vevő hallgató, aki rendszeres jövedelemmel nem rendelkezik abban az esetben a gyerekszámba beszámító gyermek tanulói jogviszonyát köznevelési intézmény esetén az „Igazolás tanulói jogviszony fennállásáról” elnevezésű nyomtatványon, felsőoktatási intézmény esetén a hallgatói jogviszonyigazolással igazolhatja. [↑](#footnote-ref-2)